APROBACIÓN DEFINITIVA MODIFICACIÓN ORDENANZA CARGA E DESCARGA
ADMINISTRACIÓN LOCAL — Municipal — Gondomar (Ordenanzas e Regulamentos, 07/04/2016)

Rematado o prazo de exposición ao público da modificación da Ordenanza municipal de carga e descarga, aprobada inicialmente por acordo plenario de data 03/12/2015 anunciado no BOP nº 249 de 29/12/2015, sen que se formularan reclamacións, alegacións ou observacións contra o mesmo, enténdese elevado a definitivo o citado acordo de aprobación inicial en virtude do disposto no artigo 70.2 da Lei 7/85, de 02/04 reguladora das bases de réxime local procedendo á publicación do seu texto íntegro. Ante as dificultades de circulación, tanto de persoas como de vehículos, que, día vense agravadas polo incremento do parque móbil e un elevado nivel de utilización dos vehículos, o Concello do Gondomar, resolveu ditar a presente ordenanza coa finalidade de establecer unhas normas que permitan a máis adecuada utilización do espazo público dispoñible por todos os usuarios para lograr o máximo nivel posible de fluidez no tráfico. O establecemento destas normas polo Concello de Gondomar artíllase nas potestades que lle confire a actual lexislación vixente, e que se concreta nas seguintes disposicións: Tódolos conceptos empregados na presente ordenanza interpretaranse de conformidade coas definicións contidas no anexo ó texto articulado da Lei sobre tráfico, circulación de vehículos a motor e seguridade vial, aprobado polo RD lexislativo 339/1990, do 2 de marzo. Para os efectos da presente ordenanza, enténdese por carga e descarga a realizada comercialmente, é dicir, por persoas que realizan as ditas tarefas con carácter profesional e mediante a utilización de vehículos legalmente considerados como comerciais. Quedan expresamente excluídas da presente regulación as tarefas de carga e descarga realizadas con carácter privado e con vehículos dedicados ó uso particular sempre que non excedan de 3.500 Kg de MMA. Na construción de edificacións de nova planta, os solicitantes das licencias de obras deberán acreditar que dispoñen dun espazo no interior da obra destinado a estacionamento para carga e descarga. Cando isto non fose posible, as zonas de reserva de estacionamento por obra concederanse a pedimento motivado do peticionario, que deberá acredita-la imposibilidade de reserva-lo espazo referido. A autoridade municipal determinará sobre a procedencia da súa concesión ou os condicionantes da que se autoriza. Non poderán instalarse colectores na vía pública sen autorización expresa da autoridade municipal na construción de edificacións de nova planta, ou reformas, que concederá ou denegará a solicitude segundo aconsellen as circunstancias de circulación ou estacionamento da zona. A autorización concedida producirá o pagamento do prezo público que ó obxecto establece a ordenanza vixente. Quedan establecidos por medio da presente ordenanza os seguintes tipos de zonas de carga e descarga nas vías públicas de Gondomar: a) Zonas libres: serán as sinalizadas adecuadamente para tal fin, sen prexuízo de que a Xunta de Goberno Local as substitúa ou estableza novos emprazamentos. b) Zonas reservadas ou restrinxidas: aquelas que só poderán ser utilizadas polos titulares dese aproveitamento especial, de acordo coa autorización municipal correspondente, dentro do horario establecido e tralo pagamento das taxas establecidas pola ordenanza fiscal reguladora. En canto o procedemento para a concesión desta autorización municipal será o seguinte: 1.—Solicitude do interesado con especificación dos seus datos e causa xustificativa desta.2.—Emisión de informe por parte da Policía Local.3.—Resolución por parte do órgano municipal competente.4.—Notificación ó interesado da resolución recaída.5.—Presentación dos recursos que procedan, en caso de que o solicitante o considere oportuno.6.—Aboamento das taxas correspondentes en caso de concesión da dita autorización municipal. En canto á delimitación deste tipo de zonas no núcleo urbano do Concello de Gondomar: Serán aquelas que en cada momento acorde o órgano de Goberno competente, podendo substituílas, modificalas ou establecer novos emprazamentos. A delimitación destas farase unha vez que se presenten as solicitudes polos interesados, e de acordo co procedemento descrito no artigo anterior. A concesión da autorización farase tralo informe da Concellería de Tráfico, e as taxas serán satisfeitas de acordo coa ordenanza fiscal correspondente. Autorizarase a carga e descarga nas zonas libres que a tal fin determine o órgano competente de Goberno, as cales deberán estar debidamente sinalizadas. Os horarios para ditas tarefas serán os seguintes: días laborais, de luns a venres de 8,00 a 13,00 horas e de 16,00 a 19,00 horas; sábados de 8,00 a 13,00 horas. O tempo máximo de carga ou descarga será de 30 minutos. Os ditos horarios serán os que se apliquen como normal xeral salvo puntuais excepcións que acorde o órgano competente de Goberno e que estarán debidamente sinalizadas. Ditas operación de carga e descarga faranse en vehículos de menos de 15.000 kg de MMA. Consideraranse infraccións á presente ordenanza todos aqueles actos que supoñan un incumprimento dos preceptos ou obrigacións nela contidos e teñan establecida a correspondente sanción. A contía das sancións establecerase en función dos diferentes tipos de zonas de carga e descarga: O procedemento sancionador seguido para logra-la imposición das sancións previstas no punto anterior da presente ordenanza axustarase na súa totalidade ó disposto no título VI do texto articulado da Lei de tráfico, circulación de vehículos a motor e seguridade vial, aprobado polo RD lexislativo 339/1990, do 2 de marzo, e o Regulamento do procedemento sancionador, aprobado polo RD 320/1994, do 25 de febreiro, e demais normas de carácter xeral sobre a materia. Gondomar, 18 de marzo de 2016.—O alcalde, Juan Francisco Ferreira González.